EELNÕU	
KORRALDUS	
	
Tabasalu	                                    . juuni 2023 nr	
	
Detailplaneeringut täpsustavate
projekteerimistingimuste andmine
Sõrve külas Urva tee 1 abihoone püstitamiseks hoonestusala suurendamiseks 		
	
Käesoleva korraldusega ei otsustata Sõrve külas Urva tee 1 kinnistule ehitise püstitamise lubatavust, sest see on Harku Vallavolikogu 25.11.2010 otsusega nr 108 kehtestatud Sõrve külas Sõrvemetsa maaüksuse maatükk II detailplaneeringu (edaspidi detailplaneering) kohane tegevus. Seda, mida detailplaneeringu olemasolul projekteerimistingimustega saab täpsustada, sätestab ehitusseadustiku (EhS) § 27 lg 4.
Käesoleva korraldusega täpsustatakse Sõrve külas Urva tee 1 kinnistule püstitatava ehitise hoonestusala tingimusi, täpsemalt suurendatakse hoonestusala kuni 10% ulatuses.
EhS § 27 lõikest 3 tulenevalt ei anta projekteerimistingimusi detailplaneeringus kehtestatud planeeringulahenduse olemuslikuks muutmiseks.
Hoonestusala suurendamine kuni 10% ulatuses ei ole planeeringulahenduse olemuslik muutmine.

A. Taotluse esitamine

17.05.2023 esitati läbi Ehitisregistri Harku Vallavalitsusele projekteerimistingimuste taotlus Sõrve külas Urva tee 1, katastritunnusega 19801:001:2334, 100% elamumaa sihtotstarbega, 6171m² suurusega katastriüksusele abihoone püstitamiseks kinnistu hoonestusala suurendamiseks. Taotlusele on lisatud asendiskeem (lisa2).

B. Olukord katastriüksusel ja alusdokumendid

Ehitisregistri andmetel paikneb kinnistul üksikelamu (registrikood 120854817 ehitisealune pind 212,0m², maht 1188,0m³). Maa-ameti veebilehel kättesaadava kaardirakenduse andmetel on kinnistul elamu. Urva tee 1 kinnistule (detailplaneeringus pos. 2) Harku Vallavolikogu 25.11.2010 otsusega nr 108 kehtestatud Sõrve külas Sõrvemetsa maaüksuse maatükk II detailplaneering. Põhijoonise tabeli „Kruntide näitajad“ on kinnistule lubatud püstitada 2 hoonet ehitisealuse pinnaga kokku 300m².

C. Projekteerimistingimuste andmise võimalikkus ja põhjendatus detailplaneeringu olemasolul

EhS § 27 lõike 1 kohaselt võib pädev asutus detailplaneeringu olemasolu korral põhjendatud juhul anda ehitusloakohustusliku hoone või olulise avaliku huviga rajatise ehitusprojekti koostamiseks projekteerimistingimusi, kui:
1)	detailplaneeringu kehtestamisest on möödas üle viie aasta;
2)	detailplaneeringu kehtestamise järel on ilmnenud olulisi uusi asjaolusid või on oluliselt muutunud planeeringuala või selle mõjuala, mille tõttu ei ole enam võimalik detailplaneeringut täielikult ellu viia, või
3)	detailplaneeringu kehtestamise järel on muutunud õigusaktid või kehtestatud planeeringud, mis mõjutavad oluliselt detailplaneeringu elluviimist.

Sõrve külas Urva tee 1 kinnistu detailplaneeringu kehtestamisest 25.11.2010.a. on möödas enam kui viis aastat. 

EhS § 27 lõike 2 kohaselt arvestatakse projekteerimistingimuste andmisel:
1)	hoone või olulise rajatise asukohas väljakujunenud keskkonda, sealhulgas hoonestus-laadi;
2)	et projekteerimistingimuste andmine ei oleks vastuolus õigusaktide, isikute õiguste või avaliku huviga;
3)	üldplaneeringus määratud tingimusi.

Taotletav ei ole vastuolus Harku valla üldplaneeringus sätestatud üldiste kasutus- ja ehitustingimustega, õigusaktide ja avaliku huviga ning järgib väljakujunenud keskkonda ja hoonestuslaadi.
Puutumust isikute õigustega selgitas vallavalitsus avatud menetluse käigus.

EhS § 27 lõike 4 punkt 2 annab võimaluse projekteerimistingimustega täpsustada hoone või olulise rajatise detailplaneeringus käsitletud hoonestusala tingimusi; sealhulgas hoonestusala suurendamist, vähendamist, keeramist või nihutamist, kuid mitte rohkem kui 10 protsendi ulatuses esialgsest lahendusest.
Detailplaneeringuga on määratud hoonestusala eraldi üksikelamule ja abihoonele. 23.01.2018 anti Harku Vallavalitsuse korraldusega nr 39 detailplaneeringut täpsustavad projekteerimistingimused Sõrve külas Urva tee 1 üksikelamu püstitamiseks hoonestusala suurendamiseks. Hoonestusala suurendati 6%. Abihoonele on detailplaneeringus näidatud hoonestusala suuruseks 100m². Taotlusega soovitakse suurendada hoonestusala kagu suunal 1meetri võrra. Kokku suurendatakse abihoone hoonestusala 10m² ehk 10% detailplaneeringuga määratud hoonestusalast. Suurendamise põhjuseks on soov säilitada kinnistul maksimaalselt olemasolev kõrghaljastus.
Projekteerimistingimuste taotlusele on lisatud hoonestusala soovitud suurendamise kohta asendiskeem (lisa 2).

Kokkuvõttes ei esine vallavalitsuse hinnangul põhjuseid, mis tingiksid projekteerimistingimuste andmata jätmise. Projekteerimistingimuste andmisest detailplaneeringuga kehtestatud planeeringulahendus olemuslikult ei muutu.

D. Projekteerimistingimuste andmine avatud menetlusena

EhS § 31 lõige 1 sätestab, et projekteerimistingimuste andmine tuleb korraldada avatud menetlusena EhS § 27 nimetatud juhul, st juhul, kui antakse projekteerimistingimused detailplaneeringu olemasolul. Avatud menetlusel lähtutakse haldusmenetluse seaduse (HMS) 3. peatükist.

Vallavalitsus on teavitanud avatud menetluse algatamisest Urva tee 1 kinnistuga piirnevate Urva tee 2, Sõrve tee 41, Kaarli tee 6, Kupusauna ja Keila metskond 15 kinnistute omanikke. Ühtlasi on vallavalitsus avaldanud kohalikus ajalehes Harku Valla Teataja numbris teate avatud menetluse algatamise kohta, määrates eelnõuga tutvumiseks ja arvamuse avaldamiseks tähtaja. Eelnõuga sai tutvuda Harku valla veebilehel www.harku.ee. Teates tegi Harku Vallavalitsus vastavalt HMS § 50 lõikele 3 ka ettepaneku asja arutamiseks ilma avalikku istungit läbi viimata. Tulenevalt sama paragrahvi lõige 2 punktist 1 võib õigusakti andmise otsustada ilma avalikul istungil arutamiseta, kui tähtaja jooksul ettepanekuid või vastuväiteid ei esitatud ja menetlusosalised loobusid asja arutamisest avalikul istungil. HMS § 50 lõikest 3 tulenevalt loetakse menetlusosaline asja arutamisest avalikul istungil loobunuks, kui haldusorgan on väljapaneku alguses või menetlusest teatamisel teinud ettepaneku asja arutamiseks ilma avalikku istungit läbi viimata ja menetlusosaline ei ole ettepanekute ja vastuväidete esitamise tähtajaks esitanud selle suhtes vastuväiteid. 

E. Projekteerimistingimuste kehtivuse tähtaja muutmine

EhS § 33 lg 1 kohaselt kehtivad projekteerimistingimused viis aastat. Põhjendatud juhul võib pädev asutus projekteerimistingimuste kehtivuseks sätestada teistsuguse tähtaja või muuta projekteerimistingimuste kehtivuse tähtaega.
Harku Vallavalitsus peab põhjendatuks projekteerimistingimuste kehtivuse tähtajaks kolme aasta määramist, kuna kolme aastat võib pidada piisavaks ajaks soovi korral ehitusprojekti koostamiseks ja ehitusloa taotlemiseks. Juhul, kui isik nimetatud aja jooksul ehitusluba ei taotle, ei piira miski tema poolt uute projekteerimistingimuste taotlemist sellele järgneval ajal, arvestades vastaval ajal kehtivate üldiste kasutus- ja ehitustingimustega.

Arvestades eeltoodut ning ehitusseadustiku § 27 lõike 1 punkti 1, lõike 2 ja lõike 4 punkti 2, § 28, § 33 lõike 1, planeerimisseaduse § 125 lõigete 1 ja 2, Harku valla üldplaneeringu, Harku Vallavolikogu 31.05.2018 otsusega nr 51 kehtestatud Harku valla ehitustingimusi, miljöö-väärtuslikke alasid ja väärtuslikke maastikke määrava ning tihehoonestusalasid täpsustava teemaplaneeringu, kohaliku omavalitsuse korralduse seaduse § 22 lõike 2 ja Harku Vallavolikogu 25. mai 2017 määruse nr 21 “Harku valla ehitusmäärus” § 9 punkti 2 alusel:

1.	Anda projekteerimistingimused detailplaneeringu olemasolul hoonestusala suurendamiseks kuni 10% ulatuses abihoone püstitamiseks aadressil Harku vald, Sõrve küla, Urva tee 1 vastavalt lisadele 1 ja 2.

2.	Projekteerimistingimused kehtivad  . juunini 2026 (kaasa arvatud).

3.	Korraldust on võimalik vaidlustada 30 päeva jooksul selle teatavakstegemisest arvates, esitades vaide Harku Vallavalitsusele haldusmenetluse seaduse sätestatud korras või kaebuse Tallinna Halduskohtule halduskohtumenetluse seadustikus sätestatud korras.

4.	Korraldus jõustub teatavakstegemisest.
	
(allkirjastatud digitaalselt)	
	(allkirjastatud digitaalselt)	
Katrin Krause		
Vallavanem	Maarja Lehemets-Tihhanov	
	Vallasekretär	

Jaotuskava: EHR-is Menetlus 366956, Janek Kolk, janek@katusemaailm.ee
Nortim Ehitus OÜ, nortimehitus@gmail.com
Kulliki.Trepp@harku.ee